### 19.    Beslutning af cykelpolitik for Kalundborg Kommune

**Åbent**

Sagsnr.: 326-2015-32189       J.nr.: 05.00.05           Dokumentnr.:
326-2016-425384

**Sagstype**

Beslutning.

**Resume og sagens baggrund**

I budgetaftalen for 2015-2018 er det aftalt, at der skal
udarbejdes en plan for udbygning af cykelstinettet i Kalundborg Kommune samt
prioritering af 5 projekter, der skal beskrives nærmere. Ved 1.
interessent-workshop dannedes et billede af, at også andre faktorer har betydning
for at fremme cyklismen end et sammenhængende cykelstinet mellem byerne. Disse
faktorer ønskedes belyst og sat i spil i [adresse] første
cykelpolitik.

**Indstillinger**

Direktøren indstiller, at forslaget til cykelpolitik,
herunder fokusområder og prioriterede indsatser vedtages endeligt.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kalundborg Kommune er i dag en af de kommuner, hvor
cykelandelen er faldende. Cykelpolitikken udstikker retningslinjer for, hvordan
der kan arbejdes med at øge cykeltrafikken i kommunen. Cykelpolitikken er
blevet til i et samarbejde med en stor gruppe af interessenter, der
repræsenterer lokalråd, uddannelsesinstitutioner, politi, turistforening, Dansk
Cyklistforbund, Dansk handicapforbund m.fl.

Cykelpolitikken understøtter kommunens vision om at være et
godt sted at bo, leve, arbejde og etablere virksomhed. Desuden understøttes
visionen i sundhedspolitikken fra 2009: 'I Kalundborg Kommune er sundhed et
fælles ansvar, hvor mange borgere vælger det sunde liv'. Cykelpolitikken er ligeledes med til at støtte kommuneplanens mål
om at 'gøre det nemt og sikkert at færdes til fods og cykel i kommunen.'

Cykelpolitikkens vision er: I Kalundborg Kommune er det
trygt, sikkert og fremkommeligt at vælge cyklen. Borgere i alle aldre cykler
til arbejde, skole og fritidsaktiviteter.

Målsætningerne er, at:

· Der skal være flere, der cykler til arbejde, skole og i fritiden.

· Cykelstinettet skal udbygges (Cykelstiplan stiller forslag til
rutenet)

· Tryghed og sikkerhed for lette trafikanter skal forbedres
(Trafiksikkerhedsplanen har også dette som et indsatsområde)

Foreslåede fokusområder

· Flere børn cykler

· Daglig cykling

· Samarbejde med foreninger og frivillige

· Et sammenhængende stinet

· Flere lokale rekreative ture og bedre muligheder for
cykelturister

· Bedre drift og vedligehold.

Interessenterne har drøftet mulige indsatser for hvert
fokusområde. Under 'prioriterede indsatser' ses hvilke indsatser, der forventes
at give størst effekt. Under 'Andre foreslåede indsatser' nævnes andre ideer
til, hvad der kunne gribes fat i, eventuelt i forbindelse med næste generations
cykelpolitik.

[adresse] og cykelstiplan foreslås fremover revideret i
samme turnus som Trafiksikkerhedsplanen, da der er mange overlappende hensyn og
indsatser.

Der lægges op til en drøftelse af cykelpolitikken i
udvalget. Cykelstiplanen fremlægges til endelig vedtagelse i januar 2017. Når
cykelpolitikken er vedtaget udarbejdes en handlingsplan for, hvordan målene nås
i den kommende periode.

**Økonomiske konsekvenser**

Kommunalbestyrelsen vedtog den 26. august 2015 at give en
anlægsbevilling på i alt 500.000 kr. til udarbejdelse af en plan for udbygning
af cykelstinettet og beskrivelse af fem prioriterede stiprojekter.
Anlægsbevillingen er overført til budget 2016.

**Teknik- og Miljøudvalgets møde
den 10. januar 2017:**

Anbefales.

**Økonomiudvalgets møde den 18.
januar 2017:**

Anbefales.

**Bilag**

|  |  |
| --- | --- |
| Kalundborg\_Cykelpolitik\_21\_12\_16 | 326-2016-443537 |